Na temelju članka 99. stavka 9. Zakona o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23) članka 2. stavka 2. i 3., članka 21. i 22. Zakona o osobnoj asistenciji (Narodne novine, br. 71/23) i članka 3. Pravilnika o pomoćnicima u nastavi i stručnim komunikacijskim posrednicima (Narodne novine, br. 85/24) Osnovna škola „Grigor Vitez“ u Osijeku objavljuje

**Natječaj**

**za obavljanje poslova pomoćnika u nastavi za školsku godinu 2025./2026.**

Natječajem je predviđen odabir i zapošljavanje osoba na poslovima pomoćnika u nastavi s ciljem povećanja socijalne uključenosti i integracije učenika s teškoćama u osnovnim školama.

Broj traženih osoba: 1
Mjesto rada: Osnovna škola „Grigor Vitez“ u Osijeku
Radno vrijeme: nepuno radno vrijeme-29 sati tjedno

Vrsta ugovora: ugovor o radu na određeno vrijeme za školsku godinu 2025./2026.

UVJETI: (sukladno članku 21. Zakona o osobnoj asistenciji)

* *punoljetnost i zdravstvena sposobnost za obavljanje poslova radnog mjesta*
* *najmanje četverogodišnje srednjoškolsko obrazovanje (4.2 HKO-a)*
* *završen program obrazovanja odraslih (osposobljavanja) za pomoćnika u nastavi*
* *pomoćnik u nastavi ne smije biti roditelj/skrbnik niti drugi član uže obitelji učenika kojem/kojima se pruža potpora*
* *nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi (''Narodne novine'' broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20., 151/22, 156/23) i članka 23. Zakona o osobnoj asistenciji (''Narodne novine'' broj 71/23)*

Iznimno, kandidat za pomoćnika u nastavi može biti osoba koja ne ispunjava uvjet završenog četverogodišnjeg srednjoškolskog obrazovanja, ali ispunjava uvjet završenog trogodišnjeg srednjoškolskog obrazovanja i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

OPIS POSLOVA: (sukladno članku 2. stavku 4. Pravilnika o pomoćnicima u nastavi i stručnim komunikacijskim posrednicima):

Potpora u komunikaciji i socijalnoj uključenosti, u kretanju, pri uzimanju hrane i pića, u obavljanju higijenskih potreba, u obavljanju školskih aktivnosti i zadataka, suradnja s učiteljima i stručnim suradnicima, te vršnjacima u razredu radi osiguranja razmjene informacija potrebnih za praćenje i unapređivanje rada s učenikom, poslovi prema zaduženju ravnatelja nakon završetka nastavne godine.

DODATNA ZNANJA I VJEŠTINE:

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

POŽELJNO:

Iskustvo u neposrednom radu s djecom s teškoćama u razvoju.

Iskustvo u volontiranju.

Odabir kandidata će se izvršiti uz pomoć stručnih metoda procjene kompetencija i osobina podnositelja zahtjeva osobnim odabirom poslodavca.

S izabranim kandidatima za pomoćnika u nastavi osnovna škola će sklopiti pisani ugovor o radu u kojem će biti utvrđeni poslovi, trajanje, tjedno zaduženje te međusobna prava, obveze i odgovornosti ugovornih strana.

Na natječaj se mogu javiti osobe oba spola sukladno čl.13 , st.2 Zakona o ravnopravnosti spolova (Narodne novine, br. 82/08, 69/17).

Izrazi koji se koriste u natječaju, a imaju rodno značenje koriste se neutralno i odnose jednako na muške i ženske osobe.

**Kandidati su dužni priložiti sljedeće dokumente:**

* prijava na natječaj (vlastoručno potpisana)
* životopis (s navedenim podacima o iskustvu u radu s djecom s teškoćama -naziv institucije / udruge / tvrtke, te trajanje)
* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi)
* potvrda o završenom programu obrazovanja odraslih (osposobljavanja) odnosno edukacije za pomoćnika u nastavi
* dokaz nadležnog suda da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, ne starije od dana objave natječaja
* dokaz o državljanstvu
* elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje, ne stariji od dana objave natječaja
* ukoliko kandidat ima iskustva u radu s djecom s teškoćama u razvoju potrebno je priložiti mišljenje supervizora i/ili preporuku škole/ustanove/udruge.

Osoba koja se poziva na pravo prednosti pri zapošljavanju prema posebnim zakonima, sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19, 84/21 i 156/23), članku 48. f Zakona o zaštiti vojnih i civilnih invalida rata (Narodne novine, br. 33/92, 77/92, 27/93, 58/93, 2/94, 76/94, 108/95, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata (Narodne novine, br. 84/21) i članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, br. 157/13, 152/14, 39/18 i 32/20) dužna je u prijavi na oglas pozvati se na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo te ima prednost u odnosu na ostale kandidate samo pod jednakim uvjetima.

Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji (Narodne novine, br. 121/17, 98/19, 84/21 i 156/23) je:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o civilnim stradalnicima iz Domovinskog rata (Narodne novine, br. 84/21) je:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, br. 157/13, 152/14, 39/18 i 32/20) uz prijavu na javni natječaj dužna je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca(ugovor, rješenje, odluka i sl.).

U skladu s Općom uredbom o zaštiti podataka, zaprimljeni podaci koristit će se isključivo u svrhu provedbe ovog Natječaja.

U zamolbi i životopisu obvezno navesti datum i mjesto rođenja, adresu stanovanja te kontakt broj mobitela i elektronsku poštu (e-mail). Preslike traženih priloga ne moraju biti ovjerene, a kandidati su prije sklapanja pisanog ugovora dužni dostaviti na uvid originalne dokumente.

Pisane prijave s dokazima o ispunjavanju uvjeta iz natječaja dostavljaju se osobno ili putem pošte na adresu:

Osnovna škola „Grigor Vitez“, Osijek

Korčulanska 1

31000 Osijek

s naznakom **''Natječaj – Pomoćnik u nastavi/29 sati tjedno“**

Osoba koja ne podnese pravodobnu i/ili urednu prijavu ili za koju se utvrdi da ne ispunjava formalne uvjete iz natječaja, neće se smatrati kandidatom prijavljenim na natječaj. Urednom prijavom smatra se prijava koja sadržava sve podatke i priloge navedene u natječaju.

**Rok** **za podnošenje prijava je osam (8) dana** od dana objave natječaja na mrežnoj stranici i oglasnoj ploči Hrvatskog zavoda za zapošljavanje i mrežnoj stranici Osnovne škole „Grigor Vitez“, Osijek, <https://os-gvitez-os.skole.hr/natjecaji/> te oglasnoj ploči škole.

Natječaj je objavljen **13. kolovoza 2025. godine** na mrežnoj stranici Hrvatskog zavoda za zapošljavanje, oglasnoj ploči i mrežnoj stranici Osnovne škole „Grigor Vitez“, Osijek i traje do **21. kolovoza 2025. godine**

Radni odnos pomoćnika u nastavi zasnovati će se sa osnovnom školom nakon provedenog odabira kandidata.

O rezultatima izbora kandidati će biti obaviješteni na mrežnoj stranici Osnovne škole „Grigor Vitez“, Osijek, <https://os-gvitez-os.skole.hr/natjecaji/> u roku od 15 dana od dana donošenja odluke o izboru kandidata.

KLASA: 112-02/25-01/08

URBROJ: 2158-120-01-25-01

Osijek, 13. kolovoza 2025. godine

 Ravnatelj OŠ „Grigor Vitez“:

 Hrvoje Brod, prof.